משחקי למות מרעב

**משחקי למות מרעב** (באנגלית: **The Starving Games**) הוא סרט פרודיה אמריקאי משנת 2013, שנכתב ובוים על ידי הצמד **ג'ייסון פרידברג ואהרון זלצר**. הסרט לועג לסרט הראשון שבסדרת הסרטים והספרים המצליחה "משחקי הרעב", ומשתתפים בו מיירה וולש, קודי כריסטיאן, ברנט דוהטרי, לורן בולס ודידריך באדר.

זהו הסרט הראשון בשיתוף הפעולה הארוך של פרידברג וזלצר שהופץ באופן עצמאי. הוא יצא לאקרנים ולשירותי הווידאו לפי דרישה (VOD) ב-8 בנובמבר 2013 על ידי חברת ההפצה "Ketchup Entertainment". הסרט קיבל ביקורות שליליות באופן גורף מצד המבקרים.

## עלילה
קאנטמיס אברשוט (Kantmiss Evershot) מתאמנת בירי בחץ וקשת ביער, אך בן זוגה דייל מפתיע אותה והחץ פוגע בטעות בדמויות מ"הקוסם מארץ עוץ". השניים חוזרים למחוז 12, שם ילדים פוצעים את עצמם בכוונה כדי להימנע מלהיבחר למשחקים. במהלך האספה השנתית של "משחקי ההרעבה" ה-75, הנשיא סנובאלס (President Snowballs) מפרט את הפרסים המגוחכים למנצח, ביניהם מלפפון חמוץ חצוי.

אחותה של קאנטמיס, פטוניה, נבחרת בהגרלה אך עושה מניפולציה על קאנטמיס כדי שזו תתנדב במקומה. קאנטמיס מצטרפת לפיטר מלארקי (Peter Malarkey), אידיוט העיירה שהתנדב גם הוא. השניים נלקחים לקפיטול, שם פיטר חושף בראיון טלוויזיוני שיש לו רגש רומנטי כלפי מרקו, מתמודד אחר.

עם תחילת המשחקים, קאנטמיס נאלצת להילחם על תרמיל גב ומביסה מתמודדים אחרים באמצעים אלימים ומגוחכים. במהלך המשחקים, המפיק סלקה (Seleca) שולח דמויות מתרבות הפופ כדי לתקוף את קאנטמיס, ביניהן הציפורים מ-"אנגרי בירדס", התפוז מ-"The Annoying Orange" ודמויות מ-"Fruit Ninja".

לאחר שנותרו רק קאנטמיס, פיטר ומרקו, הנשיא סנובאלס מורה לסלקה להכניס למשחק את חבורת "בלתי נשכחים" (The Expendables). דייל, בן זוגה של קאנטמיס, מופיע בזירה חמוש ומחסל אותם, אך נפרד מקאנטמיס על ידי שינוי מצב היחסים שלו בפייסבוק ל"רווק".

בשיא העלילה, קאנטמיס הורגת את מרקו באמצעות ירי של בגט מקשת לתוך עינו. לאחר מכן, מוכרז כי רק מנצח אחד יכול לשרוד. פיטר מנסה לשכנע את קאנטמיס להתאבד איתו באמצעות פירות יער רעילים, אך קאנטמיס מחליטה להרוג אותו בעצמה בטענה ש"זה לא אישי". בסיום הסרט, ניק פיורי וחבורת "הנוקמים" מופיעים ומציעים לקאנטמיס להחליף את הוקאיי, אך הם נהרגים מיד לאחר שהם דורכים על מוקשים בזירה.

## שחקנים ודמויות

## פרודיות ואזכורים תרבותיים
**סרטים:**
* **[[אווטאר (סרט)|אווטאר]]:** דמות של נא'בי (Na'vi) מופיעה במהלך הזייתה של קאנטמיס מעקיצות דבורים.
* **[[הנוקמים (סרט)|הנוקמים]]:** ניק פיורי והנוקמים מופיעים בסיום הסרט בניסיון לגייס את קאנטמיס כחלק מהצוות שלהם לטובת סרטי המשך.
* **[[הקוסם מארץ עוץ (סרט)|הקוסם מארץ עוץ]]:** קאנטמיס פוגעת בטעות בדמויות מהסרט בתחילת העלילה.
* **[[הארי פוטר (סדרת סרטים)|הארי פוטר]]:** דמויותיהם של הארי, רון והרמיוני נראות כשהן נלקחות בכוח ממחוז 12, כשחייל של הקפיטול שובר להארי את השרביט ואומר: "לא יהיה לכם סרט המשך".
* **[[ההוביט (טרילוגיית סרטים)|ההוביט]]:** גנדלף וגמדים מופיעים בסצנה המתרחשת במערה.
* **הבלתי נשכחים:** הנשיא שולח את חבורת "הבלתי נשכחים" לזירה כדי להעלות את רמת האקשן.
* **[[שרלוק הולמס]]:** דמותו של הולמס (בגילומו של רוברט דאוני ג'וניור) זוכה לאזכור פארודי.

**אישיויות מהעולם האמיתי:**
* **מוזיקאים:** הסרט כולל הופעות אורח פארודיות של **[[טיילור סוויפט]]**, **[[ליידי גאגא]]**, הצמד **[[LMFAO]]** והזמר הקוריאני **[[סיי]]** (Psy).
* **ספורט ובידור:** השחקן והכדורגלן **טים טיבו** (Tim Tebow) מוזכר בסרט.

**משחקים ותופעות רשת:**
* **[[משחק מובייל|משחקי מובייל]]:** הסרט מציג סצנות שלמות המבוססות על המכניקה של המשחקים **[[אנגרי בירדס (משחק וידאו)|Angry Birds]]** ו-**[[Fruit Ninja]]**.
* **סדרות רשת:** הדמות של **[[The Annoying Orange]]** (התפוז המעצבן) מופיעה בתוך הזירה וזוכה לטיפול אלים מצד קאנטמיס.

## הכנסות וביקורת
#### הכנסות
בשווקים הבינלאומיים, הכניס הסרט סכום כולל של $3,906,308 דולרים.

### ביקורות
"משחקי למות מרעב" זכה לביקורות מעורבות; באתר ריכוז הביקורות Rotten Tomatoes, מחזיק הסרט בציון נדיר של 0% (על בסיס 9 ביקורות), עם ממוצע ציונים נמוך במיוחד של 1.6 מתוך 10. באתר IMDb הסרט דורג 3.3/10 (על בסיס 24,000 הצבעות).

באתר הישראלי "סרט" הגולשים דירגו את הסרט ב-6.4/10, ובאתר "אידיבי" 5.1/10.

המבקרים השונים הביעו שאט נפש מרמת ההומור וההפקה:
* ג'ו ליידון (וראייטי): כינה את הסרט "פרודיה נטולת חיים" וציין כי הוא "בצורה נואשת פשוט לא מצחיק".
* סקוט פוי (Dread Central): העניק לסרט 1.5 כוכבים מתוך 5 וכתב: "המילה הכתובה אינה יכולה לבטא במלואה את תחושת החרדה שחוויתי בזמן הצפייה במה שמתיימר להיות קומדיה".
* גייב טוריו (Indiewire): קבע בפשטות כי הסרט "נורא בדיוק כפי שאתם חושבים שהוא".
* מקס ניקולסון (IGN): תיאר את היצירה כ"פיסת קולנוע איומה ונוראה, ששום אדם לא צריך לצפות בה לעולם".
* פרד טופל (CraveOnline): העניק לסרט את הציון 1.5 מתוך 10, וציין כי מדובר ב"עוד מאותו הדבר (מצד הבמאים פרידברג וזלצר), רק גרוע יותר".
* דורון פישלר (אתר "וואלה") העניק לסרט ביקורת חריפה, בה הגדיר את היוצרים כ"טפילים" קולנועיים הניזונים מהצלחת סרטים אחרים ללא יצירתיות עצמאית. פישלר מתח ביקורת חריפה על העצלנות שבכתיבה, וציין כי הסרט אינו פרודיה אמיתית אלא אוסף של "מכות בביצים" ואזכורי תרבות פופולרית (כמו סיי או טיילור סוויפט) שנעדרים כל פואנטה קומית. לדבריו, הסרט מסתפק בעצם הצגת דמויות מוכרות וממים מהאינטרנט מתוך הנחה מוטעית שעצם האזכור שלהם מצחיק כשלעצמו; .

## קישורים חיצוניים
* 
* 

## הערות שוליים

קטגוריה:סרטי פרודיה אמריקאיים
קטגוריה:סרטי פרודיה
קטגוריה:סרטי קומדיה אמריקאיים
קטגוריה:סרטים אמריקאיים מבוססי ספרים
קטגוריה:סרטים אמריקאיים
קטגוריה:סרטי 2013
קטגוריה:משחקי הרעב (סדרת סרטים)
קטגוריה:משחקי הרעב
קטגוריה:סרטים עצמאיים